Petrecere ilegală cu 700 de persoane. Poliția a fost atacată de petrecăreți.
700 de persoane au participat la o petrecere ilegală lângă Bristol, Marea Britanie. Petrecăreții au fost violenți în momentul în care a ajuns poliția. Opt persoane au fost reținute de autorități.
Poliția a fost chemată sâmbătă noapte pentru a opri o petrecere ilegală, organizată într-un depozit de lângă Bristol, Marea Britanie, la care participau 700 de persoane, informează BBC.Câțiva petrecăreți au devenit violenți odată ce au ajuns forțele de ordine și au aruncat cu obiecte când au fost anunțați că trebuie să plece, anunță poliția din Avon & Somerset.Opt persoane au fost arestate în total, inclusiv un bărbat în jurul vârstei de 30 de ani, despre care se crede că ar fi unul dintre organizatorii petrecerii.